Flolangen

Flolangen er en innsjø 190 meter over havet i Nes kommune, Viken, øverst i Haldenvassdraget. Vannet har utløp i sørenden gjennom en kort elv ned til Øysjøen og videre til Floen (også kalt Ulviksjøen).

Vannet var tidligere regulert med en trekistedam opp til 191,36 moh av hensyn til tømmerfløtingen. Dammen var eid av gården Kjuus ved Årnes, Saugbrugsforeningen og Nes kommune med 1/3 hver. Det ble krevet damavgift under fløtingen. Siste gang det ble fløtet fra Flolangen var i 1923, og dammen ble revet i 1944.

Langs østsiden av vannet går Dragsjøvegen mellom Kjusmoen i Nes og Floen/Ulviksjøen i Aurskog-Høland.

Referanser

Innsjøer i Nes (Akershus)
Kulturminner i Nes (Akershus)
Haldenvassdraget